Trochu neskorá reakcia ale predsa.
Ako som písal jedná sa o zbytočnú duplicitu plus tie adresy čo sú na budovách obsahujú kompletnejšie údaje o adrese. Tiež niektoré editory na úpravu údajov to hlásia ako chybu kvôli nekompletnej adrese. Adresy sa tiež prideľujú budovám a nie konkrétnym prevádzkam, takže keď sa prevádzka presťahuje, stačí premiestniť bod a nemusí sa meniť adresa. Z môjho pohľadu to nemá žiadnu výhodu a je to práca naviac.

Možno môže človeka miasť pri vyhľadávaní adresy, že nájde viac rovnakých adries (aj keď je pravda že všetky blízko pri sebe). 

Tiež už nejaký čas prebieha snaha zosúladiť adresy v OSM so štátnym registrom adries, čiže pridať/doplniť všetky existujúce adresy, odstrániť duplicity, neexistujúce adresy alebo zle umiestnené adresy a pridáva sa adresám jednoznačný identifikátor tag ref:minvskaddress aby sa dali automaticky sledovať zmeny.